வலி உணர்தல்

வலி உணர்தல் கலாவண்ணன் பிரிவு வலியில் தவித்தல் ! பற்றி ! நீ என்ன அறிந்திருக்கிறாய்? ! புலரும் பொழுதில் ! ஒரு மல்லிகையின் வாசம் ! சுமந்து வரும் ! இளந்தென்றலையும் ! விழுங்கமுடியாதபடி ! தொண்டையில் சிக்கும் ! விரகதாபம் பற்றி ! உனக்கு என்ன தெரியும்? ! நீ அவ்வப்போது ! சிந்திச் சென்ற ! புன்னகைப் பூக்களின் ! நிறங்களுடனும் வாசனைகளுடனும் ! எப்படித்தான் ! நான் காலவெளி கடத்துவது? ! கடற்கரையோர மணற் பரப்பில் ! அந்திப் பொழுதொன்றில் ! பிணைக்கப்பட்டிருந்த ! நம்கைகளை ! மேலும் இறுக்கியபடி ! உன் உதட்டோரம் நீ பரப்பிய ! சென்நிறப் பூக்களில் ! ஆயிரம் வண்டுகளாய் மூழ்கிய ! என் விழிச்சிறகுகளை ! நான் எங்குலர்த்துவது? ! அந்தப் பொழுதில் ! நீ விட்டுச் சென்ற நினைவுகளின் சிதறல்களை ! ஒவ்வொன்றாய் சேகரித்து ! எப்படி நான் அசைபோடுவது? ! உன் விழிகள் பேசிய ! சத்தமற்ற ஒலிக்குவிப்புக்களால் ! உருவாக்கப்பட்ட ! உருவமற்ற கவிதைகளை ! எப்படி நான் வாசிப்புக்குள்ளாக்கலாம்? ! உன் உதடுபேசாத மொழிகளுக்கு ! கற்பனையில் உருக்கொடுத்து ! பல வண்ணங்கள் தடவி ! வானவெளியில் பறக்கவிட்டுள்ளேன் ! என் பற்றிய ! அந்த நாள் ஞாபகங்களில் ஒன்றெனும் ! எப்போதாவது உனக்கு நினைவில் வந்தால் ! சற்றே தலைநிமிர்த்திப்பார் ! மறைதலுக்கும் ஒளிர்தலுக்குமிடையே ! என்னைப்போலவே ! அலமந்து கொண்டிருக்கும் வானவில். ! -கலாவண்ணன்